stanford-oval/wikipedia huggingface dataset:
Haukilampi (Ikaalinen, Juhtimäki)

| Haukilampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°54′22″N, 23°24′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  Haukilamminoja 
Järvinumero:  35.585.1.008
Mittaustietoja
Pinnankorkeus:  159,8 m 
Rantaviiva:  0,605 km 
Pinta-ala:  0,02011 km² 
 fiHaukilampi 
Haukilampi  on Pirkanmaalla Ikaalisissa Seitsemisen kansallispuistossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Haukilampi on osa Juurijärven-Hulppojärven valuma-aluetta.
Maantietoa

Lammen pituus on 250 metriä, leveys 100 metriä ja sen pinta-ala on 2 hehtaaria. Se sijaitsee Multiharjun itäpuolella suolla olevassa painanteessa. Siihen laskee kolme suo-ojaa entisiltä ojitetuilta soilta. Ympäristön suot on ilmakuvan perusteella ennallistettu luomalla ojat umpeen. Laskuoja Haukilamminoja lähtee lammen eteläpäästä ja laskee noin 8 kilometrin jälkeen Hulppojärveen. Lammen rantaviivan pituus on 600 metriä ja rannat ovat suota. Lampi on autio eikä sinne johda teitä tai polkuja. Kansallispuistossa kulkeva maantie ylittää Haukilamminojan sata metriä lammesta ja maantien varrella on 150 metrin päässä pysäköintialue.
HMS Griffon (1896)

| HMS Griffon |
| --- | --- |

Aluksen vaiheet
Rakentaja:  Laird, Son and Company, Birkenhead
Kölinlasku:  7. maaliskuuta 1896
Laskettu vesille:  21. marraskuuta 1896
Palveluskäyttöön:  marraskuu 1897
Loppuvaihe:  myyty romutettavaksi 1920
Tekniset tiedot
Uppouma:  355 t (standardi) 415 t (max)
Pituus:  66,45 m (kokonaispituus)
Leveys:  6,55 m
Syväys:  2,97 m
Koneteho:  6300 ihp
Nopeus:  30 solmua (suunniteltu)
Miehistöä:  63
Aseistus
Aseistus:  1 × QF 12 naulan 12 cwt laivatykki 3 × QF 6 naulan Hotchkiss -tykkiä 2 × 18" torpedoputkea
HMS Griffon oli Britannian kuninkaallisen laivaston Earnest-luokan torpedovenehävittäjä.
Valmistus

Alus tilattiin 23. joulukuuta 1895 Laird, Son and Companyltä Birkenheadistä, missä köli laskettiin 7. maaliskuuta 1896 telakkanumerolla 622. Alus laskettiin vesille saman vuoden lopulla 21. marraskuuta ja otettiin palvelukseen marraskuussa 1897.
Palvelus

Syyskuussa 1898 alus siirrettiin Välimerelle, mistä se palasi 1906 Britteinsaarille. Se osallistui ensimmäiseen maailmansotaa. Alus myytiin 7. tammikuuta 1920 romutettavaksi Castlelle Plymouthiin.
Hay Superstar

Hay Superstar / Hye Superstar (Հայ Սուպերսթար) on Pop Idolin armenialaisversio. Sen esittää Shant TV ja tuottaa FremantleMedia. Hay Superstarin juontajat ovat Michael Poghosyan, Egor Glumov ja Naira Gurjianyan.
Hay Superstarin ensimmäisen kauden voitti Susanna Petrosyan.
Finalistit > Ensimmäisellä tuotantokaudella

Susanna Petrosyan (voittaja)
Anna Avetyan
Mihran Tsarukyan
Lilit Hovhannisyan
Astghik Safaryan
Narek Gevorgyan
Mariam Movsisyan
Narine Davtyan
Emilia Zaqaryan
Tatevik Hayrapetyan
Lilit Ter-Vardanyan
Helena Kuivaniemi

Helena Kuivaniemi (s. 7. lokakuuta 1959 Kärsämäki) on suomalainen lääketieteen tohtori ja kansainvälistä uraa tehnyt geenitutkija, joka on erikoistunut perinnöllisiin sairauksiin. Vuodesta 2015 hän on toiminut eteläafrikkalaisen Stellenboschin yliopiston professorina.
Kuivaniemi väitteli 25-vuotiaana tohtoriksi Oulun yliopistossa toukokuussa 1985 ja lähti luomaan tutkijanuraa Yhdysvaltoihin. Hän opetti vuoden verran Rutgersin yliopistossa New Jerseyssä ja työskenteli sitten 1986–1995 Thomas Jeffersonin yliopistossa Pennsylvaniassa muun muassa tutkijaryhmässä, joka löysi aortan aneurysmaa aiheuttavan geenin. Vuonna 1992 hän oli vierailevana tutkijana MeiKai-yliopistossa Japanissa, ja vuonna 1992 hänet nimitettiin Oulun yliopiston dosentiksi.
Kuivaniemi toimi Waynen osavaltionyliopiston apulaisprofessorina Michiganissa vuodesta 1995 ja professorina vuodesta 2004 vuoteen 2009. Tuolloin hän kuului tutkijaryhmään, joka selvitti aivovaltimoaneurysman periytyvyyttä yhteistyönä Waynen ja Kuopion yliopiston kesken.
Vuosina 2010–2015 hän toimi Philadelphiassa Temple Universityn apulaisprofessorina ja sai sitten professuurin eteläafrikkalaisesta Stellenboschin yliopistosta.
Haukilampi (Ikaalinen, Ylijoenperä)

| Haukilampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°53′08″N, 23°17′42″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Pirttijärveen 
Järvinumero:  35.585.1.022
Mittaustietoja
Pinnankorkeus:  142,7 m 
Rantaviiva:  0,631 km 
Pinta-ala:  0,02331 km² 
 fiHaukilampi 
Haukilampi  on Pirkanmaalla Ikaalisissa Sisätön Ylijoenperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Haukilampi on osa Juurijärven-Hulppojärven valuma-aluetta.
Maantietoa

Lammen pituus on 250 metriä, leveys 150 metriä ja sen pinta-ala on 2,3 hehtaaria. Lammessa on yksi saari, jonka pituus on alle 20 metriä. Se sijaitsee alle neljä kilometriä Juurijärvestä luoteeseen ja yli kilometrin Pirttijärvestä pohjoiseen. Lammen ympäristössä on runsaasti ojitettuja soita. Lampeen on kaivettu seitsemän suo- tai metsäojaa, joista kuusi tuovat soiden kuivatusvesiä ja yksi toimii laskuojana. Laskuoja lähtee itärannasta ja kulkee etelään yhtyen Sahinojaan ja laskien lopulta Pirttijärveen. Rantaviivan pituus on 650 metriä ja rannat ovat pääosin suota. Lampi on autio eikä sinne johda teitä. Metsäautotiet ohittavat lammen sadan metrin etäisyydeltä.
Gothic (albumi)

| Gothic Paradise Lost |
| --- | --- | --- |

Studioalbumin tiedot
 Äänitetty : The Academy, lokakuu 1990 – tammikuu 1991
 Julkaistu: maaliskuu 1991
 Tuottaja(t): Hammy
 Tyylilaji: doom metal, death metal, gothic death-doom
 Kesto: 39.24
 Levy-yhtiö: Peaceville
Paradise Lostin muut julkaisut
| Lost Paradise 1990 | Gothic 1991 | Shades of God 1992 |
Gothic on englantilaisen Paradise Lost -yhtyeen toinen albumi vuodelta 1991. 
Albumi on huomattava askel eteenpäin primitiivisestä ensimmäisestä albumista, ja yhtyeen läpimurtoalbumi. Gothicia pidetään alansa uranuurtajana ja yhtenä tärkeimmistä modernin doom metalin vaikuttajista yhdessä Candlemassin Epicus Doomicus Metallicus-albumin sekä My Dying Briden Turn Loose the Swans -levyn kanssa. Gothic-levyllä kuultavat orkestraatiosovitukset ja naislaulut olivat levyn ilmestymisen aikoihin hyvin harvinaisia metallilevyillä.
Vuoden 2003 uudelleenjulkaisu sisälsi kaksi remix-kappaletta esikoislevy Lost Paradiselta, mikä nosti levyn kokonaispituuden 49 minuuttiin ja 30 sekuntiin.
Levy-yhtiö Peaceville julkaisi vuonna 1994 "Gothic"-EP:n, joka sisälsi vanhan In Dub 12" -julkaisun, Gothic-kappaleen sekä aiemmin julkaisemattoman version kappaleesta "The Painless". Samat kappaleet julkaistiin myös Lost Paradise -albumin digipack-uudelleenjulkaisussa vuonna 2003 albumin bonuksina.
Kappaleet

Sävellykset ja sanoitukset: Nick Holmes ja Greg Mackintosh.
Gothic – 04.51
Dead Emotion – 04.38
Shattered – 04.01
Rapture – 05.09
Eternal – 03.55
Falling Forever – 03.35
Angel Tears – 02.40
Silent – 04.42
The Painless – 04.02
Desolate – 01.51
Kappaleet > Uudelleenjulkaisun bonuskappaleet

Rotting Misery (Doom Dub) – 06.00
Breeding Fear (Demolition Dub) – 04.47
Kokoonpano

Nick Holmes – laulu
Greg Mackintosh – kitara
Aaron Aedy – kitara
Steve Edmondson – basso
Matthew Archer – rummut
Kokoonpano > Vierailijat

Keith Appleton – orkestraation sovitus
The Raptured Symphony Orchestra – orkesteri
Sarah Marrion – naislaulu
Richard Moran – kannen valokuvaaja (kannen konsepti Holmes/MacKintosh)
Gothic -EP (1994)

| Gothic EP Paradise Lost |
| --- | --- | --- |

EP-levyn tiedot
 Äänitetty : The Academy, talvi 1989, 1990/1991
 Julkaistu: 30. kesäkuuta 1994
 Tyylilaji: death/doom
 Kesto: 19.25
 Levy-yhtiö: Peaceville
Gothic -EP (1994) > Kappaleet

Gothic – 04.42
Rotting Misery (Doom Dub) – 06.00
Breeding Fear (Demolition Dub) – 04.47
The Painless – 03.56
Lähteet ja aiheesta muualla

Yhtyeen virallinen sivusto (englanniksi)
Encyclopaedia Metallum: Paradise Lost
Aiheesta muualla

Gothic (albumi) Discogsissa. (englanniksi)
Albumi Gothic (albumi) Encyclopaedia Metallum -sivustolla (englanniksi)
Paradise Lost
| --- | --- |
Albumit::   Lost Paradise  Gothic  Shades of God  Icon  Draconian Times  One Second  Host  Believe in Nothing  Symbol of Life  Paradise Lost  In Requiem  Faith Divides Us – Death Unites Us  Tragic Idol  The Plague Within  Medusa  Obsidian 
Singlet ja EP:t::   "In Dub 12"  "As I Die -EP"  "Gothic EP"  "Seals the Sense"  "The Last Time"  "Forever Failure"  "True Belief"  "Say Just Words"  "One Second"  "Permanent Solution"  "So Much Is Lost"  "Fader"  "Mouth"  "Erased"  "Forever After"  "The Enemy"  "Crucify" 
Livealbumit::   At the BBC -live  The Anatomy  Draconian Times MMXI  Live at the Roundhouse  Symphony for the Lost  Live At Rockpalast 1995  At the Mill   
Kokoelmat::   The Singles Collection  Reflection  Drown in Darkness – The Early Demos  Lost in Time  Tragic Illusion 25 
Videot ja DVD:t::   Live Death  Harmony Breaks  One Second Live  Evolve  Over the Madness  The Anatomy of Melancholy  Draconian Times MMXI
Hahmo

Sana hahmo voi viitata moneen eri asiaan. Hahmolla voidaan tarkoittaa ainakin:
kuvitteellista hahmoa esimerkiksi kirjassa
epämääräistä maiseman, näkymän tai muun visuaalisen havainnoinnin kohdettaselvennä
sanahahmoa, kielitieteellistä käsitettä
hahmopsykologiassa esiintyviä hahmolakeja
hahmo, datasta tunnistettava malli tai kaava hahmontunnistuksessa
hahmo, emergentti ylätason kokonaisuus
Hahmo, suomalainen rap-artisti, Mikrofonistit-yhtyeen jäsen
Hahmo, sukunimenä:
Joonas Hahmo (s. 1983), suomalainen DJ ja musiikkituottaja
Sirkka-Liisa Hahmo (s. 1941), suomalainen kielitieteilijä ja professori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hahmo”, voi hakea sivunnimihaulla, laajalla sivunnimihaulla tai tekstihaulla.
Harjujärvi (Ylitornio, Meltosjärvi)

| Harjujärvi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°31′41″N, 24°35′45″E
Vesistöalue ja valuma-alueen tietoja
Laskujoki:  oja Aatonjärveen 
Järvinumero:  67.981.1.002
Mittaustietoja
Pinnankorkeus:  86,4 m  
Rantaviiva:  0,362 km  
Pinta-ala:  0,868 ha  
Saaria:  ei saaria 
 fiHarjujärvi 
Harjujärvi  on Lapissa Ylitorniolla Meltosjärven kylän lähellä sijaitseva järvi.
Maantietoa

Järven pinta-ala on 0,9 hehtaaria, se on 150 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 350 metriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Meltosjoen valuma-alueella (67.98), jonka Alainenjoen alueeseen (67.981) se kuuluu. Järven vedenpinnan korkeus on 86,4 metriä mpy.
Hallintakäsitys

Hallintakäsitys (engl. locus of control) on sosiaalipsykologian käsite, jolla viitataan yksilön käsitykseen omasta kyvystään hallita häneen vaikuttavia tapahtumia. Käsitteen toi julkisuuteen Julian B. Rotter vuonna 1954, ja sillä on ollut huomattava vaikutus persoonallisuustutkimukseen.
Hallintakäsitys voidaan jakaa kahteen osaan: sisäiseen ja ulkoiseen. Yksilöt, joiden sisäinen hallintakäsitys on korkea, uskovat voivansa ohjata tapahtumia ympärillään. Korkean ulkoisen hallintakäsityksen omaavat uskovat esimerkiksi vaikutusvaltaisten ihmisten, kohtalon tai sattuman ohjaavan elämäänsä.
Ne, joiden sisäinen hallintakäsitys on korkea, ohjailevat elämäänsä tehokkaammin, ovat useammin kiinnostuneita poliittisesta vaikuttamisesta ja pyrkivät todennäköisemmin vaikuttamaan muihin ihmisiin verrattuna korkean ulkoisen (tai matalan sisäisen) hallintakäsityksen omaaviin. Sisäisen hallintakäsityksen tyyppi uskoo todennäköisemmin työnsä kantavan hedelmää. He ovat aktiivisempia tilannekohtaisen tiedon hankkimisen suhteen.
Käsitteen historia

Hallintakäsitys on Julian B. Rotterin vuonna 1954 julkituoma sosiaalisen oppimisen teoria. Lefcourt (1976) kuvaili koettua hallintakäsitystä (engl. perceived locus of control) seuraavasti: "Koettu käsitys määritellään yleiseksi odotukseksi sisäisistä vahvistuksista ulkoisten sijaan." (Lefcourt 1976, p. 27) Varhainen työ vahvistamisenhallinnan odotuksia (engl. expectancies about control of reinforcement) koskien tehtiin 1950-luvulla Ohion osavaltionyliopistolla. Tätä edelsivät William H. Jamesin tutkimuksen koskien odotusvaihdosten (engl. expectancy shifts) kahta tyyppiä:
"tyypillinen odotusvaihdos" (engl. typical expectancy shift), jossa samankaltaisten lopputulosten uskotaan seuraavan onnistumisia tai epäonnistumisia
"epätyypillinen odotusvaihdos" (engl. atypical expectancy shift), jossa erilaisten lopputulosten uskotaan seuraavan onnistumisia tai epäonnistumisia.
Tällä kentällä tehty työ sai psykologit arvelemaan, että ihmiset, jotka olivat taipuvaisempia käyttäytymään tyypillisten odotusvaihdosten mukaisesti, olivat niitä jotka todennäköisemmin katsoivat onnistumisiensa olevan omien kykyjensä ansiota — kun taas epätyypillisten odotusvaihdosten mukaisesti käyttäytyvät selittivät onnistumisiaan useammin sattumalla. Tämän perusteella tulkittiin ihmisten jakautuvat niihin, jotka vetoavat kykyihin (sisäinen syy) ja niihin, jotka vetoavat tuuriin (ulkoinen syy).
Vuonna 1966, Rotter julkaisi alaa mullistavan artikkelin "Psychological Monographs" -julkaisussa. Siinä Rotter tiivisti oman ja oppilaidensa, monilta osin aiemmin julkaisemattoman tutkimustyön yli kymmenen vuoden ajalta. Aikainen merkki konseptin sovelluksesta oli Lefcourtin ajatus liittää käsite opittuun avuttomuutteen (engl. learned helplessness).
Hallintakäsitys ja motivaatio

Rotter (1975) muistutti sisäisyyden ja ulkoisuuden edustavan kahta ääripäätä. Esimerkiksi vahvan sisäisen hallintakäsityksen omaava opiskelija voi uskoa arvosanojensa olevan oman työnsä tulosta, kun taas vahva ulkoinen hallintakäsitys ajaa uskomaan arvosanojen johtuvan enemmänkin hyvästä tai huonosta tuurista, tai vaikkapa opettajan arvostelutyylistä. Näin ollen vahvan ulkoisen tyypin omaavat näkevät todennäköisesti vähemmän vaivaa onnistumisensa eteen. Tämä viittaa hallintakäsityksen vaikuttavan vahvasti yksilön motivaatioon tavoitteidensa suorittamiseksi, ja korkean sisäisen hallintakäsityksen olevan yhteydessä yksilön suoritustarpeeseen tai saavutusmotivaatioon (N-Ach, need for achievement). Ulkoisen hallintakäsityksen tyypit tapaavat olla stressaantuneempia ja alttiimpia masennukselle. (Benassi, Sweeney & Dufour, 1988)
Hallintakäsityksen mittaaminen

Kuuluisin kaavake hallintakäsityksen mittaamiseen on Rotterin (1966) yhteensä 29-kohtainen kysely. Tätä edelsi Bialerin 23-kohtainen kaavake vuodelta 1961. Näiden lisäksi on kehitelty muitakin kyselyitä, kuten Likertin psykometriseen asteikkoon pohjautuva W.H. Jamesin kaavake ja The Duttweiler Control Index. Furnham ja Steele (1993) pitivät Duttweilerin asteikkoa kaikkein luotettavimpana aikuisten hallintakäsityksen mittaamiseen.
Aiheesta muualla

The Social Learning Theory of Julian B. Rotter (englanniksi)
Morton TL: The relationship between parental locus of control and children's perceptions of control. J Genet Psychol, 1997, 158. vsk, nro 2, s. 216–25.  PubMed:9168590.  doi:10.1080/00221329709596663.  (englanniksi)
Locus of control: A class tutorial (englanniksi)
Locus of control (Arkistoitu – Internet Archive) (englanniksi)
Internet-hallintakäsitystesti (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
HMS Komet (1896)

| HMS Komet |
| --- | --- |

Aluksen vaiheet
Rakentaja:  F. Schichau, Elbing
Laskettu vesille:  4. kesäkuuta 1896
Palveluskäyttöön:  12. elokuuta 1896
Poistui palveluskäytöstä:  15. tammikuuta 1926
Tekniset tiedot
Uppouma:  92 t
Pituus:  39,8 m (kokonaispituus)
Leveys:  4,8 m
Syväys:  2,3 m
Koneteho:  1 x 3-sylinterinen kolmivaihehöyrykone, 1 056 ihp
Nopeus:  23 solmua
Miehistöä:  18
Aseistus
Aseistus:  2 x 38,1 cm M/Komet torpedoputkea 2 x 47 mm kan M/95 -tykkiä
HMS Komet (runkonumero vuodesta 1916 alkaen V20) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.
Valmistus

Alus tilattiin Saksasta Elbingistä F. Schichau GmbH:n telakalta. Alus laskettiin vesille 4. kesäkuuta 1896 ja se liitettiin laivastoon 12. elokuuta.
Palvelus

Alus luokiteltiin 1916 yhteysveneeksi runkonumerolla V20, jolloin sen torpedoaseistus korvattiin miinanraivauskalustolla. Lisäksi sen muu aseistus vähennettiin kahteen 37 millimetrin tykkiin. Alus makasi ankkurissa vuodesta 1922 ja se poistettiin palveluksesta 15. tammikuuta 1926.
Heinänokka

Heinänokka on Turun ja Kaarinan seurakuntayhtymän leirikeskus Turun Erikvallassa, Satavan saaren lounaiskulmassa Airiston rannalla. Leirikeskus on ympärivuotisessa käytössä, ja siellä järjestetään sekä seurakunnan omia että muiden järjestäjien leirejä. Koulujen kesälomien ja talvilomien aikana Heinänokassa järjestetään rippikoululeirejä. Alueella on kaksi majoitusrakennusta, joissa on neljän hengen huoneita, erillinen ruokalarakennus sekä kaksi rantasaunaa.
Heinänokan ulkoalueella on jalkapallokenttä, luontopolkuja sekä erilaisia leikki- ja kiipeilypaikkoja. Turun kauppatorilta pääsee Heinänokkaan kaupunkiliikenteen linja-autolla, jonka päätepysäkki on noin puolen kilometrin päässä leirikeskuksesta.
Aiheesta muualla

Heinänokka Turun seurakuntien sivustolla
HMS Grove

| HMS Grove |
| --- | --- |

Aluksen vaiheet
Rakentaja:  Swan Hunter, Wallsend
Kölinlasku:  28. elokuuta 1940
Laskettu vesille:  29. toukokuuta 1941
Palveluskäyttöön:  5. helmikuuta 1942
Poistui palveluskäytöstä:  upotettu 12. kesäkuuta 1942
Tekniset tiedot
Uppouma:  1 050 t (standardi) 1 490 t (max)
Pituus:  85,34 m
Leveys:  9,62 m
Syväys:  2,51 m
Koneteho:  19 000 hv
Nopeus:  25,5 solmua (67 km/h)
Miehistöä:  164
Aseistus
Aseistus:  6 × QF 4" Mk XVI -tykkiä kaksiputkisina Mk XIX asennuksina 2 × Oerlikon 20 mm -ilmatorjuntatykkiä 2 × nelipiippuista Vickers .50" Mk III -ilmatorjuntakonekivääriä 6 × syvyyspomminheitintä
HMS Grove (viirinumero L77) oli Britannian kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.
Valmistus

Alus tilattiin 20. joulukuuta 1939 osana vuoden 1939 hätäohjelmaa Swan Hunterilta Wallsendistä, missä köli laskettiin 28. elokuuta 1940 työnumerolla J4199. Alus laskettiin vesille 29. toukokuuta 1941 ja valmistui 5. helmikuuta 1942.
Palvelus

Valmistumisen ja hyväksyntätestien jälkeen alus siirtyi Scapa Flowhun Kotilaivastoon koulutettavaksi ja varustettavaksi. Alus suojasi maaliskuussa Neuvostoliittoon matkannutta saattuetta PQ12 sekä sieltä palannutta saattuetta QP8. Alus määrättiin siirtymään 22. hävittäjälaivueen mukana Välimeren laivastoon.
Alus liittyi 22. maaliskuuta Clydessä Adeniin matkanneeseen saattueeseen WS17, jonka suojana olivat lisäksi risteilijä HMS Shropshire, aseistettu kauppalaiva AMC Alcantara, hävittäjät HMS Aldenham ja HMS Lookout. Saattue joutui 26. maaliskuuta sukellusveneiden hyökkäyksen kohteeksi, jolloin hävittäjät aloittivat saattueen suojaamisen. Seuraavana päivänä HMS Grove osallistui Saksan laivaston sukellusvene U-587:n upottamiseen HMS Leamingtonin, HMS Aldenhamin ja HMS Volunteerin kanssa (47°21′N, 21°39′W). Alus erkani 6. huhtikuuta saattueesta sen saavuttua Freetowniin, minkä jälkeen Grove matkasi itsenäisesti Aleksandriaan.
Alus liittyi 18. toukokuuta Aleksandriassa uuteen laivueeseensa. Alus suojasi laivueen mukana Tobrukia huoltavia saattueita, kunnes se ajoi 12. kesäkuuta matalikolle lähdettyään Tobrukista. Vasen potkuri ja akseli vaurioituivat, mikä pudotti aluksen nopeuden 8,5 solmuun. Kaksi Saksan laivaston sukellusvene U-77:n laukaisemaa torpedoa osui alukseen Sollumin edustalla. Aluksen keulassa ja perässä tapahtui tuhoisa räjähdys, jolloin se upposi neljässätoista minuutissa. HMS Tetcott pelasti 79 eloonjäänyttä.
Haamukeittiö

Haamukeittiö on ammattikäyttöön tarkoitettu ruuantuotantotila kuljetusruuan valmistukseen. Haamukeittiössä on tarvittava kalusto ja välineet ravintolaruuan tuotantoon, mutta ei ravintolalle ominaista ruokailutilaa tai asiakaspaikkoja. Haamukeittiötä käyttävillä ravintoloilla voi olla toinen fyysinen sijainti tavallista ravintolatoimintaa varten, tai ne voivat toimia pelkästään haamukeittiön kautta ilman varsinaista ravintolaa. Toimintatapa on yleistynyt ruokaa yoimittavien lähettipalveluiden (Wolt, Foodora ym.) aikakaudella.
Haamukeittiö eroaa haamuravintolasta siinä, että haamukeittiöllä ei välttämättä ole lainkaan ravintolabrändiä, ja haamukeittiön tiloissa voi toimia useampikin eri haamuravintola.
Alan yrityksiä

Bamboo Asia Oakland – Yhdysvalloissa vuonna 2018 perustettu yritys.
CloudKitchens – maailmanlaajuinen alun perin Yhdysvalloista peräisin oleva yritys.
Curb Food – ruotsalainen
Huuva – suomalainen
Keatz – saksalainen vuonna 2019 perustettu yritys.
Shadow Kitchen – suomalainen vuonna 2020 perustettu yritys.
Guns N’ Rosesin diskografia

| 0 | 1 | 2 |
| --- | --- | --- |
 Guns N’ Roses Kanadassa Chinese Democracy Tour-kiertueellaan vuonna 2010.
Julkaisut
| ↙Studioalbumit | 6 |  |
| ↙Livealbumit | 1 |  |
| ↙Kokoelmat | 2 |  |
| ↙EP:t | 3 |  |
| ↙Singlet | 25 |  |
| ↙Videot | 4 |  |
| ↙Musiikkivideot | 23 |  |
Guns N' Roses on vuonna 1985 Los Angelesissa perustettu yhdysvaltalainen rockmusiikkia esittävä yhtye, jonka keulahahmona toimii laulaja ja perustajajäsen W. Axl Rose. Yhtye on levyttänyt viisi studioalbumia, yhden livealbumin ja kaksi EP:tä ja julkaissut kaksi kokoelma-albumia, lukuisia musiikkivideoita ja singlejä.
Diskografia > Studioalbumit

Appetite for Destruction (1987)
G N' R Lies (1988)
Use Your Illusion I (1991)
Use Your Illusion II (1991)
The Spaghetti Incident? (1993, coveralbumi)
Chinese Democracy (2008)
Diskografia > EP:t

Live Like a Suicide (1986)
Live from the Jungle (1988, julkaistu ainoastaan Japanissa)
The "Civil War" EP (1993)
Hard Skool (2022)
Diskografia > Livealbumit

Live Era '87–'93 (1999)
Appetite for Democracy (2014)
Diskografia > Kokoelmat

Use Your Illusion (1998)
Greatest Hits (2004)